Historia Regum Britanniae
Historia regum Britanniae (prevedeno s latinskog Historija britanskih kraljeva) je izmišljena historija Britanije koju je napisao Geoffrey od Monmoutha između 1135. - 1139. godine. To djelo bilo je jedna od najpopularnijih srednjovjekovnih knjiga.

Karakteristike 

Geoffreya pseudohistorija počinje s naseljevanjem Britanije koju su po legendi izveli Enejin pra-praunuk Brut Trojanski i trojanac Corineus, osnivač Cornwalla. Oni su istrijebili divove koji su dotad živjeli po Britaniji. Nakon tog se kronološkim redom prati vladavina ranih britskih kraljeva sve do Rimskog osvajanja Britanije. U tom dijelu se opisuju takve epizode kao što je osnivanje Bath od strane Bladuda i Leicestera od strane Leira (Lear).

Zatim se kazuje o saksonskoj invaziji za vladavine zlog uzurpatora Vortigerna, i uspješnog saksonskog otpora Vortimeru i restauracije dobre vladarske rodoslovne linije, praćene uspješnim vladavinama Aureliusa Conanusa i njegovog brata Uthera Pendragona, sve do uspona Kralja Arthura, koja predstavlja  kulminaciju djela. 

U poglavljima 106-111 se priča o čarobnjaku Merlinu, koji predviđa, na opskuran i apokaliptičan način, buduću političku historiju Britanije. Ta su poglavlja prvi put objavljena samostalno nešto prije 1136., značajna su po tome što su potaknula žanr političkih proročanstava pripisanih Merlinu.

Izvori

Vanjske veze 

 Historia regum Britanniae na portalu Encyclopædia Britannica 

Knjige 12. vijeka
Historija Britanije